CELEX: 32017R1961
Language: da
Date: 2017-08-02 00:00:00
Title: Kommissionens delegerede forordning (EU) 2017/1961 af 2. august 2017 om ændring af forordning (EF) nr. 606/2009 for så vidt angår visse ønologiske fremgangsmåder

28.10.2017   
            
            
               DA
            
            
               Den Europæiske Unions Tidende
            
            
               L 279/25
            
         KOMMISSIONENS DELEGEREDE FORORDNING (EU) 2017/1961
   af 2. august 2017
   om ændring af forordning (EF) nr. 606/2009 for så vidt angår visse ønologiske fremgangsmåder
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 75, stk. 2, og stk. 3, litra g), og
   ud fra følgende betragtninger:
   
               (1)
            
            
               I henhold til artikel 3 i Kommissionens forordning (EF) nr. 606/2009 (2) fastsættes de tilladte ønologiske fremgangsmåder i bilag I A til samme forordning. Den Internationale Vinorganisation (OIV) har vedtaget 12 nye resolutioner om ønologiske fremgangsmåder, som er medtaget i Rådets afgørelse af 7. oktober 2016, heriblandt to nye ønologiske fremgangsmåder, nemlig anvendelsen af filterplader, der indeholder zeolitmineralet Y-faujasit, til absorption af haloanisoler og behandlingen af vin med kaliumpolyaspartat. For at tage højde for den tekniske udvikling og give producenterne i EU de samme muligheder, som producenterne i tredjelande har, bør de nye ønologiske fremgangsmåder tillades i EU i henhold til de anvendelsesbetingelser, som er fastsat af OIV.
            
         
               (2)
            
            
               Når Kommissionen giver tilladelse til nye ønologiske fremgangsmåder, skal den i henhold til artikel 80, stk. 3, litra b), i forordning (EU) nr. 1308/2013 tage hensyn til beskyttelsen af menneskers sundhed. Anvendelsen af fødevaretilsætningsstoffer bør ske i overensstemmelse med Europa-Parlamentets og Rådets forordning (EF) nr. 1333/2008 (3). Kaliumpolyaspartat var ikke opført på EU-listen over fødevaretilsætningsstoffer, der er godkendt til anvendelse i fødevarer, jf. bilag II til forordning (EF) nr. 1333/2008. Bilag II til forordning (EF) nr. 1333/2008 er imidlertid for nylig blevet ændret ved Kommissionens forordning (EU) 2017/1399 (4) med henblik på at opføre stoffet på EU-listen over fødevaretilsætningsstoffer. Behandlingen af vin med kaliumpolyaspartat kan derfor nu tillades i Unionen.
            
         
               (3)
            
            
               Forordning (EF) nr. 606/2009 bør derfor ændres —
            
         VEDTAGET DENNE FORORDNING:
   Artikel 1
   Bilag I A til forordning (EF) nr. 606/2009 ændres som angivet i bilaget til nærværende forordning.
   Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. august 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 347 af 20.12.2013, s. 671.
   
      (2)  Kommissionens forordning (EF) nr. 606/2009 af 10. juli 2009 om gennemførelsesbestemmelser til Rådets forordning (EF) nr. 479/2008 for så vidt angår kategorier af vinavlsprodukter, ønologiske fremgangsmåder og restriktioner i forbindelse hermed (EUT L 193 af 24.7.2009, s. 1).
   
      (3)  Europa-Parlamentets og Rådets forordning (EF) nr. 1333/2008 af 16. december 2008 om fødevaretilsætningsstoffer (EUT L 354 af 31.12.2008, s. 16).
   
      (4)  Kommissionens forordning (EU) 2017/1399 af 28. juli 2017 om ændring af bilag II til Europa-Parlamentets og Rådets forordning (EF) nr. 1333/2008 og af bilaget til Kommissionens forordning (EU) nr. 231/2012 for så vidt angår kaliumpolyaspartat (EUT L 199 af 29.7.2017, s. 8).
   
      BILAG
      I bilag I A til forordning (EF) nr. 606/2009 foretages følgende ændringer:
      
                  1)
               
               
                  I tabellen tilføjes følgende som række 57 og 58:
                  
                              1
                           
                           
                              2
                           
                           
                              3
                           
                        
                              Ønologisk fremgangsmåde
                           
                           
                              Anvendelsesbetingelser
                           
                           
                              Begrænsninger af anvendelsen
                           
                        
                              »57
                           
                           
                              Anvendelse af filterplader, der indeholder zeolitmineralet Y-faujasit, til absorption af haloanisoler
                           
                           
                              Betingelserne i tillæg 23
                           
                           
                               
                           
                        
                              58
                           
                           
                              Behandling af vin med kaliumpolyaspartat
                           
                           
                              Betingelserne i tillæg 24
                           
                           
                              Højst 10 g/hl«
                           
                        
            
                  2)
               
               
                  Følgende tilføjes som tillæg 23 og 24:»
                     Tillæg 23
                     
                        Krav til anvendelsen af filterplader med zeolitmineralet Y-faujasit
                     
                     Formålet med at anvende filterplader, der indeholder zeolitmineralet Y-faujasit, til filtrering er at mindske koncentrationen af haloanisoler, som er årsag til en fremmed aroma i vin, således at indholdet ligger under tærsklen for sensorisk perception.
                     
                        Forskrifter:
                     
                     
                                 a)
                              
                              
                                 Behandlingen bør foretages på klaret vin.
                              
                           
                                 b)
                              
                              
                                 Filterpladerne bør renses og desinficeres før filtrering.
                              
                           
                                 c)
                              
                              
                                 Anvendelsen af zeolitmineralet Y-faujasit bør ske i overensstemmelse med forskrifterne i den internationale ønologiske kodeks.
                              
                           
                  
                     Tillæg 24
                     
                        Krav til behandlingen af vin med kaliumpolyaspartat
                     
                     Formålet med at tilsætte kaliumpolyaspartat til vin er at bidrage til stabiliseringen af vinsyreindholdet.
                     
                        Forskrifter:
                     
                     
                                 a)
                              
                              
                                 Den optimale dosis kaliumpolyaspartat, som anvendes til at stabilisere vin, herunder vin med høj ustabilitet med hensyn til vinsyre, må ikke overstige 10 g/hl. Anvendelsen af højere doser af kaliumpolyaspartat (KPA) fører ikke til øget stabilitet og kan i nogle tilfælde forårsage øget uklarhed i vinen.
                              
                           
                                 b)
                              
                              
                                 Ved rødvine med høj kolloidal ustabilitet anbefales det først at behandle vinen med bentonit.
                              
                           
                                 c)
                              
                              
                                 Anvendelsen af kaliumpolyaspartat skal ske i overensstemmelse med forskrifterne i den internationale ønologiske kodeks.
                              
                           «